Αισθητήρας

Ο αισθητήρας είναι μια συσκευή που ανιχνεύει και ανταποκρίνεται σε κάποιο είδος εισερχόμενου σήματος από το φυσικό περιβάλλον. Το σήμα εισόδου μπορεί να είναι φως, θερμότητα, κίνηση, υγρασία, πίεση ή οποιοδήποτε άλλο περιβαλλοντικό φαινόμενο. Το σήμα εξόδου είναι γενικά ένα σήμα που μετατρέπεται σε μια οθόνη αναγνώσιμη από τον άνθρωπο στη θέση του αισθητήρα ή μεταδίδεται ηλεκτρονικά μέσω δικτύου για ανάγνωση ή περαιτέρω επεξεργασία.

Οι αισθητήρες εφαρμόζονται στις παρακάτω κατηγορίες: https://www.geeksforgeeks.org/electronics-engineering/types-of-sensors/? 

 Αυτοκινητοβιομηχανία: Χρησιμοποιούνται στην αυτοκινητοβιομηχανία για την παρακολούθηση της θερμοκρασίας, της ταχύτητας και άλλων παραμέτρων του κινητήρα.
 Έξυπνα Σπίτια : Χρησιμοποιούνται στα Έξυπνα Σπίτια για την ανίχνευση κινήσεων, τον έλεγχο του HVAC και άλλες μετρήσεις.
 Ρομποτική: Χρησιμοποιούνται στη Ρομποτική για την αναγνώριση αντικειμένων, την παρακολούθηση της θέσης και τη μέτρηση της δύναμης.
 Μεταφορές : Αισθητήρες όπως GPS , αισθητήρες φορτίου και ταχύτητας χρησιμοποιούνται στις υποδομές μεταφορών.

Οι αισθητήρες χρησιμοποιούνται σε καθημερινά αντικείμενα, όπως κουμπιά ανελκυστήρων ευαίσθητα στην αφή και λάμπες φωτισμού που εκπέμπουν λαμπρότερα ή απαλότερα αγγίζοντας τη βάση τους. Υπάρχουν αναρίθμητες ακόμη χρήσεις που οι περισσότεροι άνθρωποι δεν αντιλαμβάνονται. Εφαρμογές τους συναντούμε στα αυτοκίνητα, σε μηχανές, στην αεροναυπηγική, την ιατρική, τη βιομηχανία και τη ρομποτική.

 Χαρακτηριστικά αισθητήρων  
 Εύρος 
Τα όρια στα οποία η συσκευή λειτουργεί αξιόπιστα.
 Ακρίβεια 
Η εγγύτητα της τιμής εξόδου προς τη τιμή εισόδου.
 Σφάλμα 
Η διαφορά ανάμεσα στη μετρούμενη τιμή και τη πραγματική τιμή.
 Ανοχή 
Το μέγιστο σφάλμα που μπορεί να δημιουργήσει ο αισθητήρας.
 Διακριτική ικανότητα 
Η μικρότερη αλλαγή τιμής εισόδου που μπορεί να ανιχνεύσει.
 Ευαισθησία 
Η σχέση της αλλαγής εξόδου προς τη αλλαγή εισόδου, είναι ίση με τη διαφορά των τιμών της εξόδου προς τη διαφορά των αντίστοιχων τιμών εισόδου.
 Βαθμονόμηση 
Η βαθμολόγηση της κλίμακας σε μονάδες.
 Νεκρή ζώνη 
Το μέγιστο ποσό αλλαγής της εισόδου που δεν επιφέρει αλλαγή στην έξοδο.
 Γραμμικότητα 
Ο βαθμός στον οποίο η γραφική παράσταση της εξόδου προσεγγίζει ευθεία ως προς την είσοδο του αισθητήρα.
 Απόκριση 
Ο χρόνος που απαιτείται για να λάβει τη τελική τιμή η έξοδος.
 Καθυστέρηση 
Η καθυστέρηση της αλλαγής της εξόδου ως προς την είσοδο.
 Ευστάθεια 
Η μεταβολή της εξόδου σε μεγάλη χρονική περίοδο, χωρίς μεταβολή της εισόδου και των συνθηκών.
 Υστέρηση 
Η διαφορά στην έξοδο όταν η κατεύθυνση της μεταβολής της εισόδου αντιστραφεί.
 Επαναληψιμότητα 
Η παραγωγή του ιδίου αποτελέσματος, σε διαφορετικές χρονικές στιγμές, με την ίδια είσοδο.
 Ολίσθηση 
Η μεταβολή των χαρακτηριστικών του αισθητήρα με το χρόνο και το περιβάλλον.
 Στατικό σφάλμα 
Σταθερό σφάλμα σε όλο το εύρος λειτουργίας, το οποίο μπορεί να αντισταθμιστεί.
 Χρόνος λειτουργίας 
Ο εκτιμώμενος χρόνος λειτουργίας στα πλαίσια των προδιαγραφών του.

Στη μηχανική οι αισθητήρες, ως ανιχνευτές συλλογής πληροφορίας, παρέχουν πληροφορία με στόχο να είναι διαρκώς γνωστή και κατανοητή η τρέχουσα κατάσταση των παραμέτρων ενός συστήματος (π.χ. ταχύμετρο αυτοκινήτου). Επίσης, μπορούν να χρησιμοποιηθούν για να καταγράφουν και να παρέχουν μία εικόνα της εξέλιξης των παραμέτρων του συστήματος (π.χ. ταχογράφος).  Οι αισθητήρες συστημάτων ελέγχου είναι της ίδιας μορφής, αλλά συνήθως τροφοδοτούν ελεγκτή ο οποίος παράγει μία νέα έξοδο που ρυθμίζει την τιμή της μετρούμενης παραμέτρου.  Παράδειγμα: anti-lock brake system (ABS), στο οποίο ένας αισθητήρας ελέγχει την ταχύτητα των τροχών, ώστε να ανιχνεύσει πιθανό μπλοκάρισμά (γλίστρημα) κάποιου τροχού κατά τη διάρκεια της χρήσης των φρένων και να το εμποδίσει, απελευθερώνοντας τον και παρέχοντας του κίνηση περιορισμένης έκτασης. Σήμερα χρησιμοποιούνται υπερσύγχρονοι επεξεργαστές με χαμηλό κόστος ως ελεγκτές, των οποίων όμως η αξιοποίηση θα ήταν πολύ δύσκολη εάν δεν τροφοδοτούνταν από τις κατάλληλες πληροφορίες που συλλέγονται από αποδοτικούς και αξιόπιστους αισθητήρες. Ένα παράδειγμα που δείχνει τη χρησιμότητα και τις πολλαπλές εφαρμογές των αισθητήρων στη καθημερινή ζωή είναι το αυτοκίνητο.
 Πηγές άρθρου 
Κατηγορία:Όργανα μέτρησης

 Εξωτερικοί σύνδεσμοι